
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1238 

1 Σεπτεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός μηνιαίας αποζημίωσης αμοιβής μελών 
επιτροπής ελέγχου δικαιολογητικών και κατάρτι¬ 
σης πινάκων υποψηφίων για την πλήρωση πενήντα 


έξι (56) θέσεων προσωπικού με σύμβαση εργασίας 
αορίστου χρόνου στο Υ.ΠΕ.ΧΩ.Δ.Ε. ι 

Καθορισμός αποζημίωσης προσωπικού αποκεντρω¬ 
μένων Μονάδων Κοινωνικής Φροντίδας προερχό¬ 
μενο από τον καταργηθέντα με το ν. 3106/2003 
ΕΟΚΦ. 2 

Καθορισμός αποζημίωσης μελών της Ομάδας Διοίκη¬ 


σης Έργου για το σχεδίασμά και τη διαχείριση της 
επεξεργασίας και εισήγησης νομοθετικών ρυθμί¬ 
σεων με περιεχόμενο την κοστολόγηση των ιατρι¬ 
κών επισκέψεων και ιατρικών πράξεων. 3 

Τροποποίηση της παραγρ. 3 του άρθρου 9 του Κατα¬ 
στατικού «ΒΕΒΑΙΩΣΙΣ ΤΩΝ ΠΑΘΗΣΕΩΝ ΤΗΣ ΑΝΙ- 
ΚΑΝΟΤΗΤΟΣ ΠΡΟΣ ΕΡΓΑΣΙΑΝ»,του Ταμείου Συ¬ 
ντάξεων Προσωπικού - Ηλεκτρικών Σιδηροδρόμων 


Αθήνας Πειραιά [ΤΣΠ-ΗΣΑΠ]». 4 

Μεταφορά θέσεων κλάδου γιατρών ΕΣΥ, από Γ.Ν.Α. 

«Ο ΕΥΑΓΓΕΛΙΣΜΟΣ» και Γ.Ν. Παίδων «Η ΑΓ. ΣΟ¬ 
ΦΙΑ», στο «Πανεπιστημιακό Γενικό Νοσοκομείο ΑΤ¬ 
ΤΙΚΟΝ» . 5 

Χορήγηση οικονομικής ενίσχυσης για την ίδρυση και 
λειτουργία καταφυγίων αδέσποτων ζώων συντρο¬ 
φιάς. 6 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθ. 85/2005 απόφα¬ 
ση του Νομαρχιακού Συμβουλίου Αιτωλ/νίας. η 


ΑΠΟΦΑΣΕΙ Σ 

Αριθμ. 2/42234/0022 (1) 

Καθορισμός μηνιαίας αποζημίωσης αμοιβής μελών επι¬ 
τροπής ελέγχου δικαιολογητικών και κατάρτισης πινά¬ 
κων υποψηφίων για την πλήρωση πενήντα έξι (56) θέ¬ 
σεων προσωπικού με σύμβαση εργασίας αορίστου 
χρόνου στο Υ.ΠΕ.ΧΩ.Δ.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις: 

α) του άρθρου 17 παρ. γτου ν. 3205/2003 (ΦΕΚ 297/Α7 

23.12.2003) . 

β) του άρθρου 20 του ν. 3212/2003 (ΦΕΚ 308/Α/ 

31.12.2003) και της υπ’ αριθμ. 315/8.1.2004 (ΦΕΚ 
10/Β/9.1.2004) απόφασης Υπουργού ΠΕ.ΧΩ.Δ.Ε., που εκ- 
δόθηκε κατά εξουσιοδότηση του νόμου αυτού. 

γ) του άρθρου 18 παραγρ. 1 και παραγρ. 2 του ν. 
2190/1994, όπως τροποποιήθηκαν και συμπληρώθηκαν 
και εξακολουθούν να ισχύουν σήμερα. 

δ) της υπ’ αριθμ. 14650/ΔΙΟΕ 85 (ΦΕΚ519 Β'/17.3.2004) 
απόφασης του Πρωθυπουργού και του Υπουργού Οικο¬ 
νομίας και Οικονομικών «Ανάθεση αρμοδιοτήτων». 

2. Τις πιστώσεις του έργου 1979 ΣΜ 07500001 της ΣΑΜ 
075 του ΠΔΕ. 

3. Του άρθρου 40 ν. 849/1978 όπως συμπληρώθηκε με 
το άρθρο 8 του ν. 2129/1993. 

4. Την υπ’ αριθμ. 22896/27.5.2004 απόφαση του Υπουρ¬ 
γού ΠΕ.ΧΩ.Δ.Ε. για τον ορισμό των μελών ελέγχου δικαιο- 
λογητικών και κατάρτισης πινάκων υποψηφίων για την πλή¬ 
ρωση πενήντα έξι (56) θέσεων προσωπικού με σχέση εργα¬ 
σίας Ιδιωτικού Δικαίου Αορίστου Χρόνου στο Υ.ΠΕ.ΧΩ.Δ.Ε. 
που συστήθηκαν με την υπ’ αριθμ. 315/8.1.2004 απόφαση 
Υπουργού ΠΕ.ΧΩ.Δ.Ε. (ΦΕΚ 10/Β/9.1 .2004). 

5. Τα πρακτικά και τους πίνακες κατάταξης που υπέβα¬ 
λε η ανωτέρω επιτροπή 14.12.2004. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Το γεγονός ότι με την παρούσα απόφαση προκαλεί- 
ται δαπάνη ύψους (7.400 ευρώ), αποφασίζουμε: 

1. Καθορίζουμε την αμοιβή του προέδρου, μελών και 
Γραμματέα της επιτροπής ελέγχου δικαιολογητικών των 
υποψηφίων για την πλήρωση πενήντα έξι (56) θέσεων 
προσωπικού με σχέση εργασίας Ι.Δ. Αορίστου Χρόνου 
στο Υ.ΠΕ.ΧΩ.Δ.Ε. ως ακολούθως: 

• Γ ιατον Πρόεδρο 400 ευρώ μηνιαίως 

• Για καθένα από τα μέλη 300 ευρώ μηνιαίως 

• Για την Γ ραμματέα: 250 ευρώ μηνιαίως Και για χρονι¬ 
κό διάστημα 4 μηνών. 

2. Η σχετική δαπάνη ύψους 7.400 ευρώ θα καλυφθεί 
από το Πρόγραμμα Δημοσίων Επενδύσεων και ειδικότε¬ 
ρα από τις πιστώσεις του Έργου 1979 ΣΜ 07500001 της 
ΣΑΜ 075. 

3. Η ανωτέρω μηνιαία αποζημίωση καταβάλλεται με την 
προϋπόθεση συμμετοχής σε τέσσερις συνεδριάσεις το 
μήνα. Σε περίπτωση συμμετοχής σε λιγότερες συνεδριά¬ 
σεις η αποζημίωση περικόπτεται ανάλογα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Αυγούστου 2005 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Π. ΔΟΥΚΑΣ Γ. ΣΟΥΦΛΙ ΑΣ 

-♦- 

Αριθμ. 2/37231/0022 (2) 

Καθορισμός αποζημίωσης προσωπικού αποκεντρωμέ¬ 
νων Μονάδων Κοινωνικής Φροντίδας προερχόμενο 
από τον καταργηθέντα με το ν. 3106/2003 ΕΟΚΦ. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Το ν. 1558/1985 «Κυβέρνηση και Κυβερνητικά Όργανα». 

2. Τις διατάξεις της παρ. 2 του άρθρου 24 του ν. 
3329/2005 (ΦΕΚ 81/τ.Α'/4.4.2005). 

3. Τον ν. 3106/2003 «Αναδιοργάνωση του Εθνικού Συ¬ 
στήματος Κοινωνικής Φροντίδας και άλλες διατάξεις». 

4. Την υπ’ αριθμ. 14650/ΔΙΟΕ 85 (ΦΕΚ519 Β'/17.3.2004) 
Απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων του Υπουργού Οικονομι¬ 
κών στους Υφυπουργούς Οικονομικών». 

5. Την υπ’ αριθμ. 27304/17.3.2004 (ΦΕΚ517τ.Β') Κοινή 
Απόφαση του Πρωθυπουργού και του Υπουργού Υγείας 
και Κοινωνικής Αλληλεγγύης «Ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγγύης 
Αθανάσιο Γιαννόπουλο και Γεώργιο Κωνσταντόπουλο. 

6. Την ανάγκη καταβολής αποζημίωσης στους υπαλλή¬ 
λων των αποκεντρωμένων Μονάδων Κοινωνικής Φροντί¬ 
δας που λειτουργούν σε 24ωρη βάση και προέρχονται 
από τον καταργηθέντα με το ν. 3106/2003 Ε.Ο.Κ.Φ., οι 
οποίοι μέχριτην 31.12.2003 εργάσθηκαν υπερωριακά κα¬ 
τά τις Κυριακές και εξαιρέσιμες ημέρες ή κατά τις νυχτε¬ 
ρινές ώρες, προς συμπλήρωση της υποχρεωτικής εβδο¬ 
μαδιαίας εργασίας ή καθ’ υπέρβαση αυτής και για τους 
οποίους δεν είχε εκδοθεί κανονιστική απόφαση. 

7. Το υπ’ αριθμ. Π4/ΓΠ οικ.37939/11.4.2005 έγγραφο 
του Υπουργείου Υγείας και Κοινωνικής Αλληλεγγύης. 


8. Τα σχετικά έγγραφα των αποκεντρωμένων Μονάδων 
Κοινωνικής Φροντίδας του καταργηθέντα Ε.Ο.Κ.Φ. που 
αναγράφονται οι ώρες υπερωριακής απασχόλησης των 
υπαλλήλων τους. 

9. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους 54.689,08 ευρώ Κ.Φ. 15- 
220 ΚΑΕ 2335 σε βάρος του προϋπολογισμού των Φορέ¬ 
ων, αποφασίζουμε: 

Καθορίζουμε αποζημίωση στους εργαζόμενους στις 
αποκεντρωμένες Μονάδες Κοινωνικής Φροντίδας που 
λειτουργούν σε 24ωρη βάση και προέρχονται από τον κα¬ 
ταργηθέντα με το ν. 3106/2003 Ε.Ο.Κ.Φ., οι οποίοι μέχρι 
την 31η Δεκεμβρίου 2003 εργάσθηκαν υπερωριακά κατά 
τις Κυριακές και εξαιρέσιμες ημέρες ή κατά τις νυχτερι¬ 
νές ώρες, προς συμπλήρωση της υποχρεωτικής εβδομα¬ 
διαίας εργασίας ή καθ’ υπέρβαση αυτής και για τους οποί¬ 
ους δεν είχε εκδοθεί κανονιστική απόφαση, σύμφωνα με 
τις διατάξεις της παρ. 2 του άρθρ.24 του ν. 3329/2005, ως 
ακολούθως: 


ΜΟΝΑΔΕΣ ΚΟΙΝΩΝ.ΦΡΟΝΤΙΔΑΣ 

ΑΡΙΘ. 

ΥΠΑΛ/ΛΩΝ 

ΣΥΝ. ΠΟΣΟ 

1) ΚΕΝΤΡΟ ΒΡΕΦΩΝ «Η ΜΗΤΕΡΑ» 

2) ΠΑΙΔΟΠΟΛΗ «ΑΓΙΑ ΟΛΓΑ» 

137 

42.173,40 € 

ΦΛΩΡΙΝΑΣ 

15 

3.090,01 € 

3) ΠΑΙΔΟΠΟΛΗ «ΑΓΙΟΣ ΓΕΩΡΓΙΟΣ 

» 


ΚΑΒΑΛΑΣ 

14 

4.977,15€ 

4) ΠΑΙΔΟΠΟΛΗ «ΑΓΙΟΣ ΑΝΔΡΕΑΣ» 



ΑΛΙ Μ ΟΥ 

19 

4.448,52 € 

ΓΕΝΙΚΟ ΣΥΝΟΛΟ 


54.689,08 € 


Η κατανομή των ποσών θα γίνει σύμφωνα με τα υπ’ 
αριθμ. 449/6.6.2005, 30/2.6.2005, Φ.2/330/ 2.6.2005, 
705/2.6.2005 έγγραφα των ανωτέρω Μ.Κ.Φ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2005 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΓΕΙΑΣ ΚΑΙ ΚΟΙΝΩΝΙΚΗΣ 

ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

Π. ΔΟΥΚΑΣ Γ. ΚΩΝΣΤΑΝΤΟΠΟΥΛΟΣ 

-♦- 

Αριθμ. 2/43424/0022 (3) 

Καθορισμός αποζημίωσης μελών της Ομάδας Διοίκησης 
Έργου για το σχεδίασμά και τη διαχείριση της επεξερ¬ 
γασίας και εισήγησης νομοθετικών ρυθμίσεων με πε¬ 
ριεχόμενο την κοστολόγηση των ιατρικών επισκέψεων 
και ιατρικών πράξεων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

Α. Τις διατάξεις: 

1. Της παρ. 18 του άρθρου 18 του ν. 2503/1997 «Διοίκη¬ 
ση, οργάνωση, στελέχωση της Περιφέρειας, ρύθμιση θε¬ 
μάτων για την τοπική αυτοδιοίκηση και άλλες διατάξεις» 
(ΦΕΚ 107/τ.Α'/1997). 

2. Του άρθρου 40 του ν. 849/1978 «περί παροχής κινή¬ 
τρων δια την ενίσχυση της Περιφερειακής και Οικονομι¬ 
κής ανάπτυξης της χώρας» (ΦΕΚ232/τ.Α'/1978) όπως συ¬ 
μπληρώθηκε με το άρθρο 8 του ν. 2129/1993 (ΦΕΚ59Α). 

3. Του άρθρου 22 παρ. 3 του ν. 2362/1995 «Περί Δήμο- 

σίου Λογιστικού, ελέγχου των δαπανών του Κράτους και 
άλλες διατάξεις.» (ΦΕΚ247/τ.Α'/27.11.1995). 

4. Του άρθρου 27 του ν. 2081/1992 (ΦΕΚ 154/92 τ.Α) με 
το οποίο προστέθηκε άρθρο 29Α στο ν. 1558/1985 (ΦΕΚ 
137/α/1985) όπως τελικά αντικαταστάθηκε με το άρθρο 1 
του ν. 2469/1997 «Περιορισμός και βελτίωση της αποτε- 
λεσματικότητος των κρατικών δαπανών και άλλες διατά¬ 
ξεις» (ΦΕΚ 38/1997 τ.Α). 

5. Την υπ’ αριθμ. 14650/ΔΙΟΕ 85 /17.3.2004 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 519/τ.Β/ 
17.3.2004). 

6. Τις διατάξεις του άρθρου 17 του ν. 3205/23.12.2003 
(ΦΕΚ 297/Α/23.12.2003)» Μισθολογικές ρυθμίσεις λει¬ 
τουργών και υπαλλήλων του Δημοσίου, Ν.Π.Δ.Δ. και 
Ο.Τ.Α., μονίμων στελεχών των Ενόπλων Δυνάμεων και 
αντιστοίχων της Ελληνικής Αστυνομίας, του Πυροσβεστι¬ 
κού και Λιμενικού Σώματος και άλλες συναφείς διατά¬ 
ξεις». 

7. Της υπ’ αριθμ. 2/74260/0004/15.10.1999 κοινής 
υπουργικής απόφασης, περί μεταβίβασης εξουσίας υπο¬ 
γραφών, σύμφωνα με το άρθρο 17 παρ. 1 του ν. 
1943/1991. 

8. Την υπ’ αριθμ. ΔΥΙδ/οικ.77109/3.8.2004 (ΦΕΚ 12138 
τ.Β'/ 6.8.2004) κοινή απόφαση των Υπουργών Εσωτερι¬ 
κών Δημόσιας Διοίκησης και Αποκέντρωσης και Υγείας 
και Κοινωνικής Αλληλεγγύης περί σύστασης Ομάδας Δι¬ 
οίκησης Έργου για το σχεδίασμά και τη διαχείριση της 
επεξεργασίας και εισήγησης νομοθετικών ρυθμίσεων με 
περιεχόμενο την κοστολόγηση των ιατρικών επισκέψεων 
και ιατρικών πράξεων. 

9. Την υπ’ αριθμ. ΔΥΙδ/οικ.21469 /28.2.2005 απόφαση 
περί διορισμού μελώντης Ομάδας Διοίκησης Έργου για το 
σχεδίασμά και τη διαχείριση της επεξεργασίας και εισήγη¬ 
σης νομοθετικών ρυθμίσεων με περιεχόμενο την κοστολό¬ 
γηση των ιατρικών επισκέψεων και ιατρικών πράξεων. 

Β. Την αναγκαιότητα, κατ’ εξουσιοδότηση της παρ. 18 
του άρθρου 18 του ν. 2503/1997 για τη σύσταση και λει¬ 
τουργία στο Υπουργείο Υγείας και Κοινωνικής Αλληλεγ¬ 
γύης, Ομάδας Διοίκησης Έργου, σύμφωνα με την παρά¬ 
γραφο 2 της υπ’ αριθμ. ΔΥΙδ/οικ.77109/3.8.2004 (ΦΕΚ 
12138/6.8.2004 τ.Β) κοινής υπουργικής απόφασης «Σύ¬ 
σταση Ομάδας Διοίκησης Εργου για τη συλλογή το σχε¬ 
δίασμά καιτη διαχείριση της επεξεργασίας και εισήγησης 
νομοθετικών ρυθμίσεων με περιεχόμενο την κοστολόγη¬ 
ση των ιατρικών επισκέψεων και ιατρικών πράξεων. 

Γ. Το γεγονός ότι η χρονική διάρκεια λειτουργίας της εν 
λόγω Ομάδας Διοίκησης Έργου ορίζεται για οκτώ (8) μή¬ 
νες από την ημερομηνία διορισμού των μελώντης . 

Δ. Το γεγονός ότι από τις διατάξεις της απόφασης αυ¬ 
τής, προκαλείται για το τρέχον οικονομικό έτος και μέχρι 
την ολοκλήρωση του έργου της Ομάδας Διοίκησης Έρ¬ 
γου, δαπάνη ύψους σαράντα μιας χιλιάδων και εξακοσίων 
(41.600) ΕυΠΟ περίπου, οι οποίες θα αντιμετωπισθούν 
από τις πιστώσεις που έχουν εγγράφει στον Προϋπολογι¬ 
σμό του Υπουργείου Υγείας και Πρόνοιας Ειδικός Φορέ¬ 
ας Π ροϋπολογισμού Φ210 Κωδικός Αριθμός Εξόδων ΚΑΕ 
0515, αποφασίζουμε: 

Α. Ο Συντονιστής, τα μέλη καθώς και ο γραμματέας για 
την συμμετοχή τους στις συνεδριάσεις της Ομάδας Διοί¬ 
κησης Έργου για το σχεδίασμά καιτη διαχείριση της επε¬ 
ξεργασίας και εισήγησης νομοθετικών ρυθμίσεων με πε¬ 
ριεχόμενο την κοστολόγηση των ιατρικών επισκέψεων και 


ιατρικών πράξεων αμείβονται κατά μήνα με τα κάτωθι 
αναφερόμενα ποσά: 

Συντονιστής : Τετρακόσια (400) ΕΙΙΒΟ 

Μέλος (έκαστο): Τριακόσια πενήντα (350) ΕΨΒΟ 

Γραμματέας: Τριακόσια (300)ΕυΠΟ 

Η ανωτέρω αποζημίωση καταβάλλεται στους δικαιού¬ 
χους με βεβαίωση του Συντονιστή της Ομάδας Διοίκησης 
Έργου, ότι παρευρέθησαν τουλάχιστον σε τέσσερις (4) 
συνεδριάσεις της Ομάδας το μήνα. Σε περίπτωση συμμε¬ 
τοχής σε λιγότερες συνεδριάσεις η αποζημίωση περικό¬ 
πτεται ανάλογα. 

Β. Η παραπάνω δαπάνη βαρύνει τον προϋπολογισμό 
του Υπουργείου Υγείας και Πρόνοιας (Φ210 ΚΑΕ0515). 

Γ. Στην απόφαση αυτή προσδίδεται αναδρομική ισχύ, 
αλλά πάντως όχι προγενέστερη από την ημερομηνία συ¬ 
γκρότησης της Ομάδας Διοίκησης Έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 2005 

Οι Γ ενικοί Γ ραμματείς 

Δημοσιονομικής Πολιτικής 
Υπουργείου Οικονομίας Υγείας και Κοινωνικής 
και Οικονομικών Αλληλεγγύης 

Γ. ΚΟΥΡΗΣ Π. ΜΠΟΥΧΩΡΗΣ 

-♦- 

Αριθμ. Φ. 10024/5667/447 (4) 

Τροποποίηση της παραγρ. 3 του άρθρου 9 του Καταστα¬ 
τικού «ΒΕΒΑΙΩΣΙΣ ΤΩΝ ΠΑΘΗΣΕΩΝ ΤΗΣ ΑΝΙΚΑΝΟ- 
ΤΗΤΟΣ ΠΡΟΣ ΕΡΓΑΣΙΑΝ»,του Ταμείου Συντάξεων 
Προσωπικού - Ηλεκτρικών Σιδηροδρόμων Αθήνας 
Πειραιά [ΤΣΠ-ΗΣΑΠ]». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπ’όψιν: 

1. Τις διατάξεις της παραγρ. 3 του άρθρου 9 του Κατα¬ 
στατικού του Ταμείου Συντάξεων Προσωπικού - Ηλεκτρι¬ 
κών Σιδηροδρόμων Αθήνας Πειραιά [ΤΣΠ-ΗΣΑΠ]. 

2. Τις διατάξεις του άρθρου 5 του ν. 2868/1922 (Φ.Ε.Κ. 
Α 119), σε συνδυασμό με τις διατάξεις της παρ. 8 του άρ¬ 
θρου 4του ν. 5376/1932 (Φ.Ε.Κ. Α 106), όπως ισχύουν. 

3. Τις διατάξεις του ν. 1558/1985 « Κυβέρνηση και Κυ¬ 
βερνητικά Όργανα « (Φ.Ε.Κ. Α 137), σε συνδυασμό με τις 
διατάξεις του π.δ/τος 121/10.3.2004 (Φ.Ε.Κ. Α84) και των 
υπ’ αριθμ. 80045/23.8.2004 (Φ.Ε.Κ. Β 1293) και 
Υ1/10.3.2004 (Φ.Ε.Κ. Β 513) Αποφάσεων. 

4. Το π.δ. 372/1995 « Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας, 
Πρόνοιας και Κοινωνικών Ασφαλίσεων στο Υπουργείο 
Εργασίας « (Φ.Ε.Κ. Α 201). 

5. Τις διατάξεις του π.δ/τος 213/1992 (Φ.Ε.Κ. Α 102). 

6. Τις διατάξεις του άρθρου 29Ατου ν. 1558/1985, που 
προστέθηκε με το άρθρο 27 του ν. 2081/1992 (Φ.Ε.Κ. Α 
154) και αντικαταστάθηκε με το άρθρο 1 του ν. 2469/1997 
(Φ.Ε.Κ. Α38). 

7. Το γεγονός ότι από τις διατάξεις της απόφασης αυ¬ 
τής προκαλείται επιβάρυνση στον προϋπολογισμό του 
Τ.Σ.Π - ΗΣΑΠ, ύψους 100 χιλιάδων Ευρώ περίπου, και ότι 
για την εν λόγω δαπάνη έχει εγγράφει πίστωση στον προ¬ 
ϋπολογισμό του Τ.Σ.Π. - ΗΣΑΠ . 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8. Τις Αποφάσεις του Δ.Σ. του Τ.Σ.Π. - ΗΣΑΠ που ελή- 
φθησαν κατά τις υπ’ αριθμ. 45/6/5.12.2003 και 
6/15.2.2005 συνεδριάσεις του. 

9. Τη γνωμοδότηση του Συμβουλίου Κοινωνικής Ασφά¬ 
λειας, που ελήφθη κατά την 1 η/27.1. 2005 συνεδρίασή 
του, αποφασίζουμε: 

Άρθρο 1 

Η παράγραφος 3 του άρθρου 9 του Καταστατικού του 
Ταμείου, Συντάξεως Προσωπικού ΗΣΑΠ αντικαθίσταται 
ως ακολούθως: 

« α. Οι συντάξεις λόγω αναπηρίας απονέμονται για όσο 
χρόνο ορίζεται από τις κατά τις παρ. 1 και 2 του παρόντος 
άρθρου αρμόδιες υγειονομικές επιτροπές του ΙΚΑ-ΕΤΑΜ, 
παρατείνονται δε με την ίδια διαδικασία και για τον εκά- 
στοτε οριζόμενο από τις υγειονομικές επιτροπές χρόνο 
ανικανότητας. 

Το Διοικητικό Συμβούλιο του Ταμείου δύναται, κατά την 
κρίση του, να ζητήσει νέα ιατρική εξέταση των λόγω ανα¬ 
πηρίας συνταξιοδοτηθέντων οποτεδήποτε μέσα στη χρο¬ 
νική διάρκεια της ανικανότητας αυτών. 

β. Οι συντάξεις λόγω αναπηρίας δύνανται να καταστούν 
οριστικές, εφόσον οι υγειονομικές επιτροπές γνωματεύ¬ 
ουν ότι η ανικανότητα του ασφαλισμένου ή του συνταξι¬ 
ούχου είναι μόνιμη. 

γ. Οι συντάξεις λόγω αναπηρίας καθίστανται αυτοδικαί¬ 
ως οριστικές όταν: 

Ο συνταξιούχος έχει συμπληρώσει το 55ο έτος της ηλι¬ 
κίας του και χρόνο συνταξιοδότησης 7 ετών συνεχώς, κα¬ 
τά τη διάρκεια των οποίων υποβλήθηκε σε τρεις (3) τουλά¬ 
χιστον εξετάσεις από τις αρμόδιες υγειονομικές επιτροπές 

Ο συνταξιούχος έχει συμπληρώσει το 60ο έτος της ηλι¬ 
κίας του και χρόνο συνταξιοδότησης 5 ετών συνεχώς, κα¬ 
τά τη διάρκεια των οποίων υποβλήθηκε σε δύο [2] τουλάχι¬ 
στον εξετάσεις από τις αρμόδιες υγειονομικές επιτροπές. 

Ο συνταξιούχος συνταξιοδοτείται επί 12 ετία, ανεξαρ¬ 
τήτως ορίου ηλικίας. 

Ο συνταξιούχος συνταξιοδοτείται επί 20ετία διακεκομμέ¬ 
να αλλά από τριετίας συνεχώς, ανεξαρτήτως ορίου ηλικίας. 

Σε κάθε περίπτωση, όταν ο λόγω αναπηρίας συνταξιού¬ 
χος συμπληρώσει τα προβλεπόμενα από τους κανονι¬ 
σμούς της εργοδότριας εταιρείας ΗΣΑΠ-ΑΕ όρια ηλικίας 
για υποχρεωτική αποχώρηση από την υπηρεσία με βάση 
την ειδικότητα που είχε». 

Η ισχύς της απόφασης αρχίζει από την πρώτη του επο¬ 
μένου της δημοσίευσης μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 2005 

Ο ΥΠΟΥΡΓΟΣ 

Π. ΠΑΝΑΓΙΩΤΟΠΟΥΛΟΣ 
-♦- 

Αριθμ Υ4α/125386/2004 (5) 

Μεταφορά θέσεων κλάδου γιατρών ΕΣΥ, από Γ.Ν.Α. «Ο 
ΕΥΑΓΓΕΛΙΣΜΟΣ» και Γ.Ν. Παίδων «Η ΑΓ. ΣΟΦΙΑ», στο 
«Πανεπιστημιακό Γ ενικό Νοσοκομείο ΑΤΤΙΚΟΝ» 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του π.δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας», 


όπως τροποποιήθηκε και συμπληρώθηκε με το π.δ/γμα 
299 (ΦΕΚ 240/Α/2000). 

2. Τις διατάξεις του άρθρου 28 παρ. 11 του ν. 2646/1998 
(ΦΕΚ236/Α/1998). 

3. Τις διατάξεις του ν. 3329/2005 (ΦΕΚ 81/Α/2005). 

4. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε με 
το άρθρο πρώτο του π.δ/τος 63/2000 (Α' 98) και το γεγο¬ 
νός ότι από τις διατάξεις της παρούσας απόφασης δεν 
προκαλείται επιπλέον οικονομική επιβάρυνση σε βάρος 
του κρατικού προϋπολογισμού. 

5. Τις διατάξεις του π.δ/τος 103 (ΦΕΚ 70/Α/3.3.2004) 
«Περιορισμός της συναρμοδιότηταςτου Υπουργού Εσω¬ 
τερικών, Δημόσιας Διοίκησης και Αποκέντρωσης, κατά 
την έκδοση διοικητικών πράξεων». 

6. Την υπ’ αριθμ. 27304 (ΦΕΚ 517/Β/17.3.2004) Απόφα¬ 
ση ανάθεσης αρμοδιοτήτων στους Υφυπουργούς Υγείας 
και Κοινωνικής Αλληλεγγύης Αθανάσιο Γιαννόπουλο και 
Γεώργιο Κωνσταντόπουλο». 

7. Την υπ’ αριθμ. 3της 197ης 0λομ./30.6.2005 απόφαση 
του ΚΕΣΥ. 

8. Την υπ’ αριθμ. 86/9.11.2004 απόφαση του Δ. Σ. του Α' 
Πε.Σ.Υ.Π. Αττικής. 

9. Την υπ’ αριθμ. 42/7.12.2004 απόφαση του Δ.Σ. του Γ 
Πε.Σ.Υ.Π. Αττικής. 

10. Την υπ’ αριθμ. 19/30.11.2004 απόφαση του Σ.Δτου 
Πανεπ. Γεν. Νοσοκομείου ΑΤΤΙΚΟΝ, αποφασίζουμε: 

Οι παρακάτω θέσεις κλάδου γιατρών ΕΣΥ, που έχουν 
συσταθεί στα Νοσοκομεία, όπως αναλυτικά αναφέρονται 
στον παρακάτω πίνακα, κατά βαθμό και ειδικότητα, μετα- 
φέρονται με την παρούσα και προστίθενται στον Οργανι¬ 
σμό του Πανεπιστημιακού Γεν. Νοσοκομείου ΑΤΤΙΚΟΝ 
(με ταυτόχρονη μεταφορά των ιατρών που τις κατέχουν), 
ως ακολούθως: 


ΝΟΣΟΚΟΜΕΙΟ 

ΟΠΟΥ ΥΦΙΣΤΑΝΤΑΙ 

01 ΥΠΟ ΜΕΤΑΦΟΡΑ 
ΘΕΣΕΙΣ 

ΕΙΔΙΚΟΤΗΤΑ 

ΒΑΘΜΟΣ 

ΚΑΙ 

ΑΡΙΘΜΟΣ 

ΘΕΣΕΩΝ 

ΑΠΟΦΑΣΗ 

ΣΥΣΤΑΣΗΣ 

Γ.Ν. ΠΑΙΔΩΝ 

ΠΑΙΔΙΑΤΡΙΚΗΣ 

ΙΕΠΙΜ.Β' 

Α3β/7070/84 

ΑΓ. ΣΟΦΙΑ 

(ΝΕΟΓΝΙΚΩΝ 

ΤΜΗΜΑΤΩΝ) 


(ΦΕΚ 382/Β/1984) 

Γ.Ν. ΑΘΗΝΩΝ 
ΕΥΑΓΓΕΛΙΣΜΟΣ 

ΠΑΘΟΛΟΓΙΑΣ 

2 ΕΠΙΜ. Β' 

Α3β/7070 
(ΦΕΚ 382/Β/1984) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 2005 

Ο ΥΠΟΥΡΓΟΣ 

ΝΙΚ. ΚΑΚΛΑΜΑΝΗΣ 
-♦- 

Αριθμ. 290019 (6) 

Χορήγηση οικονομικής ενίσχυσης για την ίδρυση και λει¬ 
τουργία καταφυγίων αδέσποτων ζώων συντροφιάς. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙ¬ 
ΚΩΝ -ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1) του άρθρου 7 παρ. 8 του ν. 3170/2003 «Ζώα συντρο¬ 
φιάς, αδέσποτα ζώα συντροφιάς και άλλες διατάξεις» 
(ΑΊ91). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

2) του άρθρου 39 παρ. 10 του ν. 2065/1992 «περί εγκρί- 
σεως οικονομικών ενισχύσεων από τους Υπουργούς Οι¬ 
κονομικών και Γεωργίας» (Α' 113). 

3) του ν. 356/1974 «περί κώδικος εισπράξεων δημοσίων 
εσόδων». 

4) του άρθρου 29Ατου ν. 1558/1985 «Κυβέρνηση και κυ¬ 
βερνητικά όργανα» (ΑΊ37), όπως το άρθρο αυτό προστέ¬ 
θηκε με το άρθρο 27 του ν. 2081/1992 «για τον εκσυγχρο¬ 
νισμό των επαγγελματικών οργανώσεων, των εμπόρων, 
βιοτεχνών και λοιπών επαγγελματιών και άλλες διατά¬ 
ξεις» (Α' 154) και τροποποιήθηκε με το άρθρο 1 παρ. 2α 
του ν. 2469/1997 «περιορισμός και βελτίωση της αποτε- 
λεσματικότητας των κρατικών δαπανών και άλλες διατά¬ 
ξεις» (Α' 38). 

5) του π.δ. 81/2002 (Α' 57) « Συγχώνευση των Υπουργεί¬ 
ων Εθνικής Οικονομίας και Οικονομικών στο Υπουργείο 
Οικονομίας και Οικονομικών» 

6) της υπ’ αριθμ. ΔΙΔΚ/Φ. 1/2/6139/24.3.2004 (Β' 527) 
Κοινής Απόφασης του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης». 

7) της υπ’αριθμ. 14650/ΔΙΟΕ 85/17.3.2004 (Β'519) Κοι¬ 
νής Απόφασης του Πρωθυπουργού και του Υπουργού Οι¬ 
κονομίας και Οικονομικών 1065956/863/ Α0006/ 
15.7.2003 «Καθορισμός αρμοδιοτήτων των Υφυπουργών 
Οικονομίας και Οικονομικών». 

8) Το γεγονός ότι από τις διατάξεις της παρούσας από¬ 
φασης προκαλείται δαπάνη ποσού 1.800.000,00 ευρώ, 
περίπου, για το οικονομικό έτος 2005, η οποία θα βαρύνει 
τον Ε. Φ. 29-110 του Τακτικού Προϋπολογισμού του 
Υπουργείου Αγροτικής Ανάπτυξης και Τροφίμων (Κ. Α. Ε. 
2111), αποφασίζουμε: 

Άρθρο 1 

Σκοπός - Χρηματοδότηση - Καθορισμός 

Προϋποθέσεων, Δικαιολογητικών, Τρόπου πληρωμής 
και άλλων σχετικών Θεμάτων 

1. Εγκρίνουμε το πρόγραμμα οικονομικών ενισχύσεων 
για την ίδρυση ή εκσυγχρονισμό καταφυγίων αδέσποτων 
ζώων συντροφιάς, συμπεριλαμβανομένης της εφαρμο¬ 
γής του προγράμματος περισυλλογής, σήμανσης, κατα¬ 
γραφής, στείρωσης, εμβολιασμού, αποθεραπείας, υιοθε¬ 
σίας ή επανένταξης των αδέσποτων σκύλων. 

2. α) Γιατην εφαρμογή των προαναφερομένων δραστη¬ 
ριοτήτων εγκρίνεται διάθεση πιστώσεων ύψους ενός εκα¬ 
τομμυρίου οκτακόσιων χιλιάδων ευρώ (1.800.000 €). 

β)Με τις πιστώσεις της παρούσας Απόφασης θα καλυ¬ 
φθούν και βεβαιωμένες, νόμιμες οικονομικές υποχρεώ¬ 
σεις του έτους 2004. 

Άρθρο 2 

Δικαιούχοι - Προϋποθέσεις 

1. α) Δήμοι, Κοινότητες ή Διαδημοτικοί Φορείς , για την 
ίδρυση ή τη βελτίωση των υπαρχουσών εγκαταστάσεων 
καταφυγίων αδέσποτων σκύλων. 

β) Δήμοι, Κοινότητες ή Διαδημοτικοί Φορείς, σε συνερ¬ 
γασία με Φιλοζωϊκά Σωματεία με κατάλληλη υποδομή (σε 
πάγιες εγκαταστάσεις ή οχήματα μεταφοράς ζώων ή σε 
εμπειρία και ανθρώπινο δυναμικό), αναπτύσσουν δρα¬ 
στηριότητες στους επιμέρους στόχους του προγράμμα¬ 
τος, όπως αναφέρονται στο ν. 3170/2003. 

2. α) Οι τεχνικές λεπτομέρειες των εγκαταστάσεων των 


καταφυγίων και τα στοιχεία καταλληλότητας του χώρου 
πρέπει να είναι σύμφωνα με τις διατάξεις του ν. 604/1977, 
π.δ. 463/1978 και την υπ’ αριθμ. 280262/2003 κοινή 
υπουργική απόφαση. 

Επιθυμητή είναι η ενδεχόμενη συνεργασία περισσότε- 
ρωντου ενός φορέων για ίδρυση κοινού καταφυγίου. 

β) Οι όροι υλοποίησης των επιμέρους στόχων του προ¬ 
γράμματος πρέπει να είναι σύμφωνοι με τις διατάξεις 
του ν. 3170/2003 καιτων υπ’ αριθμ. 280239/2003,280262/ 
2003 υπουργικών αποφάσεων. 

3. Ο φορέας που θα ενισχυθείγιατην ίδρυση ή την βελ¬ 
τίωση καταφυγίου αδέσποτων ζώων ή για την υλοποίηση 
των επιμέρους στόχων του προγράμματος(περισυλλο- 
γής, σήμανσης, καταγραφής, στείρωσης, εμβολιασμού, 
αποθεραπείας, υιοθεσίας ή επανένταξης των αδέσποτων 
σκύλων), πρέπει να έχει υλοποιήσει έκτων προτέρων εκεί¬ 
νες τις δραστηριότητες για τις οποίες θα ενισχυθεί οικο¬ 
νομικά. 

4. Οι φορείς υλοποίησης των προγραμμάτων (ίδρυση ή 
την βελτίωση καταφυγίου αδέσποτων ζώων ή υλοποίηση 
των επιμέρους στόχων του προγράμματος) πρέπει να 
έχουν συγκροτήσει τις Επιτροπές του άρθρου 7 της υπ’ 
αριθμ. 280239/2003 ( Β' 1712) υπουργικής απόφασης. 

5. Οι φορείς λειτουργίας των καταφυγίων οφείλουν να 
εξασφαλίζουν την ελεύθερη πρόσβαση των κτηνιάτρων 
της Κεντρικής Υπηρεσίας του Υπουργείου Αγροτικής 
Ανάπτυξης και Τροφίμων, και των Νομαρχιακών Αυτοδι¬ 
οικήσεων στις εγκαταστάσεις τους ή στους χώρους που 
διενεργούνται στειρώσεις για οποιοδήποτε έλεγχο και να 
ακολουθούν τις υποδείξεις τους. 

6. Οι υπεύθυνοι Δημοτικοί φορείς υλοποίησης των επι¬ 
μέρους στόχωντου προγράμματος υποχρεούνται να τεκ¬ 
μηριώνουν τον ακριβή αριθμό των αδέσποτων ζώων που 
αντιμετωπίζουν στα πλαίσιατου προγράμματος, τους διε- 
νεργούμενους εμβολιασμούς, τις διαγνωστικές εξετά¬ 
σεις ή την αποπαρασιτική θεραπεία που πραγματοποι¬ 
ούν, σύμφωνα με τις υποδείξεις των προαναφερόμενων 
Υπηρεσιών. 

7. Οι Δήμοι, Κοινότητες ή Διαδημοτικοί Φορείς υποχρε- 
ούνται να ολοκληρώσουν το έργο με ίδια κεφάλαια πέραν 
της ενίσχυσης που θα τύχουν από το Υπουργείο Αγροτι¬ 
κής Ανάπτυξης και Τροφίμων και θα το διατηρήσουν σε 
λειτουργία τουλάχιστον για 10 χρόνια. 

Άρθρο 3 

Δικαιολογητικά που συνοδεύουν την αίτηση 
του ενδιαφερομένου φορέα. 

Α.1. Αίτηση των ενδιαφερομένων φορέων, στην οποία 
θα παρατίθενται τα πλήρη στοιχεία του φορέα καθώς και 
του υπεύθυνου εκπροσώπου του φορέα με τον οποίο θα 
έρχονται σε επαφή οι Υπηρεσίες της Κεντρικής και Νο¬ 
μαρχιακής αρμόδιας Αρχής (τηλέφωνο, ΐαχ, ταχυδρομική 
διεύθυνση, ηλεκτρονική διεύθυνση) καθώς και ο Αριθμός 
Φορολογικού Μητρώου (Α.Φ.Μ.). 

2. Άδεια ίδρυσης καταφυγίου αδέσποτων σκύλων. 

3. Καθορισμός της γεωγραφικής περιοχής που θα κα¬ 
λύπτουν οι φορείς για την περισυλλογή των αδέσποτων 
ζώων. 

Σε περίπτωση που οι δικαιούχοιτης παρ. β) του Άρθρου 
2 της παρούσας απόφασης δεν διαθέτουν εγκαταστά¬ 
σεις στα όρια της δικαιοδοσίας τους, ούτε δύνανται να 
δημιουργήσουν τις εγκαταστάσεις αυτές, υποβάλλουν 
σύμβαση που συνάπτουν με άλλο Δήμο ή Κοινότητα ή 

Διαδημοτικό Φορέα ή Ζωοφιλικό Σωματείο και φορείς 
κτηνιάτρων με την οποία αναλαμβάνουν την διενέργεια 
των λειτουργιών του προγράμματος, όπως προβλέπο- 
νταιστον. 3170/2003. 

4. Τίτλο ιδιοκτησίας του οικοπέδου που θα ανεγερθείτο 
καταφύγιο ή θα γίνουν οι βελτιώσεις ή μισθωτήριο συμ¬ 
βόλαιο διάρκειας 15 ετών, εάν πρόκειται για ακίνητα τρί¬ 
των, ή παραχωρητήριο του ιδιοκτήτη προς τον φορέα για 
χρήση του οικοπέδου τουλάχιστον 15ετή για την εξυπη¬ 
ρέτηση του σκοπού αυτού. 

5. Οικονομοτεχνική μελέτη στην οποία γίνεται αναλυτι¬ 
κή περιγραφή των ενεργειών και των δαπανών που θα 
απαιτηθούνγιατη ίδρυση ή/καιτη λειτουργία καταφυγίων 
αδέσποτων ζώων συντροφιάς. Στη μελέτη θα συμπερι- 
λαμβάνεται αναλυτική έκθεση και χρονοδιάγραμμα των 
ενεργειών που θα γίνουν καθώς και των δαπανών που θα 
απαιτηθούν για όλες τις εγκαταστάσεις υπογραφόμενα 
από μηχανικό. 

Β. Για την ενίσχυση των λειτουργιών του προγράμμα- 
τος(περισυλλογή, φιλοξενία,κτηνιατρική εξέταση, σή¬ 
μανση, καταγραφή, στείρωση, εμβολιασμό κ.λπ.) 

1. Αίτηση των ενδιαφερομένων φορέων, στην οποία θα 
παρατίθενται τα πλήρη στοιχεία του φορέα καθώς και του 
υπεύθυνου εκπροσώπου του φορέα με τον οποίο θα έρ¬ 
χονται σε επαφή οι Υπηρεσίες της Κεντρικής και Νομαρ¬ 
χιακής αρμόδιας Αρχής (τηλέφωνο, ίαχ, ταχυδρομική δι¬ 
εύθυνση, ηλεκτρονική διεύθυνση) καθώς και ο Αριθμός 
Φορολογικού Μητρώου (Α.Φ.Μ.). 

2. Σύμβαση έργου μεταξύ των συνεργαζόμενων φορέ¬ 
ων για την υλοποίηση του προγράμματος με αναλυτική 
περιγραφή των ενεργειών και των δαπανών που θα πραγ¬ 
ματοποιηθούν για την υλοποίηση των επιμέρους στόχων 
του προγράμματος, δηλαδή αριθμός Δήμων που συνερ¬ 
γάζονται ή συμβάλλονται, αριθμός των αδέσποτων κατ’ 
εκτίμηση στην περιοχή εφαρμογής του προγράμματος, 
περιγραφή του τρόπου αντιμετώπισης των αδέσποτων 
ζώων που θα αντιμετωπισθούν στα πλαίσια του προγράμ¬ 
ματος και κόστος των ενεργειών ανά θηλυκό ή αρσενικό 
αδέσποτο ζώο και ανά στάδιο αντιμετώπισης, προορι¬ 
σμός των στειρωμένων αδέσποτων ζώων, υπεύθυνοι φο¬ 
ρείς φροντίδας των επανατοποθετούμενων ζώων καθώς 
καιτα ονόματα των ατόμων που θα συγκροτήσουντις Επι¬ 
τροπές του άρθρου 7 της υπ’ αριθμ. 280239/2003 (Β' 
1712) υπουργικής απόφασης. 

3. Αναλυτικό χρονοδιάγραμμα της υλοποίησηςτων στό¬ 
χων του προγράμματος, υπογραφόμενα από τον δικαιού¬ 
χο και το συμβαλλόμενο ζωοφιλικό σωματείο ή τον συμ¬ 
βαλλόμενο φορέα των κτηνιάτρων. 

Μετά τις συντελεσθείσες εργασίες των προαναφερο- 
μένων δραστηριοτήτων των παραγράφων Α. και Β. του 
παρόντος άρθρου, θα υποβάλλεται απολογιστική έκθεση 
των συντελεσθεισών εργασιών, το είδος των ενεργειών 
που πραγματοποιήθηκαν. Επιπρόσθετα στην απολογιστι¬ 
κή έκθεση αυτή θα συμπεριλαμβάνεται δήλωση της Επι¬ 
τροπής παρακολούθησης του προγράμματος, όπως 
προσδιορίζεται από την παρ.1 του άρθρου 7 της υπ’ 
αριθμ. 280239/2003 (Β' 1712) υπουργικής απόφασης, για 
τα εξής στοιχεία : ημερομηνία επανένταξης των στειρω¬ 
μένων ζώων, τόπος επανένταξης αυτών, αριθμός των 
επανεντασσόμενων αδέσποτων ζώων, ο αριθμός σήμαν¬ 
σης και καταγραφής αυτών, προκειμένου η Επιτροπή 
αξιολόγησης των αιτημάτων χρηματοδότησης των επιμέ¬ 
ρους στόχωντου προγράμματος να διενεργεί επιτόπιους 


δειγματοληπτικούς ελέγχους για να διαπιστώνει την ακρί¬ 
βεια των δηλωθέντων και την καλή εκτέλεση του έργου. 

Η τελική έγκριση χρηματοδότησης θα δίνεται από τον 
Υπουργό Αγροτικής Ανάπτυξης και Τροφίμων, μετά από 
σχετική εισήγηση της Γενικής Διεύθυνσης Κτηνιατρικής - 
Διεύθυνση Κτηνιατρικής Αντίληψης, Φαρμάκων και 
Εφαρμογών (Κ.Α.Φ.Ε.) κατόπιν εισηγητικής έκθεσης της 
Νομαρχιακού επιπέδου Κτηνιατρικής Αρχής. 

Άρθρο 4 

Διαδικασία ένταξης 

1 .α) Στις Δ/νσεις Κτηνιατρικής των Νομαρχιακών Αυτο¬ 
διοικήσεων συγκροτείται τριμελής επιτροπή αξιολόγη¬ 
σης των αιτήσεων και των δικαιολογητικών για την ίδρυση 
ή την βελτίωση καταφυγίων αδέσποτων ζώων που έχουν 
υποβληθεί από τους ενδιαφερομένους φορείς, η οποία 
αποτελείται από τον Πρόεδρο, κτηνίατρο υπάλληλο της 
Δ/νσης Κτηνιατρικής της Νομαρχιακής Αυτοδιοίκησης 
και δύο μέλη ένα μηχανικό και ένα οικονομικό υπάλληλο 
της οικείας Νομαρχιακής Αυτοδιοίκησης με τους ανα¬ 
πληρωτές τους. Η ως άνω επιτροπή θα ελέγχει και την πο¬ 
ρεία εκτέλεσης του έργου όταν αυτό τύχει ενίσχυσης. 

β) Στην περίπτωση αξιολόγησης των συμβάσεων για 
την υλοποίηση του προγράμματος αντιμετώπισης των 
αδέσποτων ζώων συγκροτείται τριμελής επιτροπή που 
αποτελείται από τον Πρόεδρο κτηνίατρο υπάλληλο της 
Δ/νσης Κτηνιατρικής της Νομαρχιακής Αυτοδιοίκησης 
και δύο μέλη ένα κτηνίατρο και ένα οικονομικό υπάλληλο 
της οικείας Νομαρχιακής Αυτοδιοίκησης με τους ανα¬ 
πληρωτές τους. 

Η επιτροπή θα ελέγχει και την πορεία εκτέλεσης του 
προγράμματος αντιμετώπισης των αδέσποτων ζώων. 

γ) Οι Δ/νσεις Κτηνιατρικής αποστέλλουν στη Δ/νση 
Κ.Α.Φ.Ε. του Υπουργείου Αγροτικής Ανάπτυξης και Τρο¬ 
φίμων εισηγητική έκθεση, στην οποία θα αναφέρεται η 
ένταξη ή μη των επιμέρους δραστηριοτήτων στα προ¬ 
γράμματα χρηματοδότησης (ίδρυση ή βελτίωση καταφυ¬ 
γίου αδέσποτων ζώων, υλοποίησης των στόχων του προ¬ 
γράμματος αντιμετώπισης των αδέσποτων ζώων, κ.λπ.), η 
περιγραφή των ενεργειών που αναλαμβάνονται ανά πρό¬ 
γραμμα, το χρονοδιάγραμμα των εργασιών, το συνολικό 
ποσό της δαπάνης που θα απαιτηθεί, η δυναμικότητα του 
καταφυγίου, ο κατά προσέγγιση αριθμός των αδέσποτων 
που υπάρχουν στον Νομό, ο αριθμός των συνεργαζόμε- 
νων Δήμων, οι παρατηρήσεις των σχετικών Επιτροπών 
αξιολόγησης των αιτημάτων όσον αφορά το περιεχόμενο 
των αιτημάτων μαζί με αντίγραφο της Αίτησης του φορέα 
κατά περίπτωση προγράμματος. 

Ειδικότερα η δυναμικότητα του υπό χρηματοδότηση κα¬ 
ταφυγίου που ιδρύει και λειτουργεί Δήμος ή Κοινότητα, 
Διαδημοτικό Κέντρο , δεν θα πρέπει να ξεπερνά τις 80 θέ¬ 
σεις. 

δ) Ενισχύεται έως το 70% του συνόλου των επιλέξιμων 
δαπανών, για την υλοποίηση των χρηματοδοτούμενων 
δραστηριοτήτων, που αναφέρονται στην παρούσα Από¬ 
φαση, που προκύπτει από τα δικαιολογητικά. 

ε) Η έγκριση ή η απόρριψη της αίτησης για ενίσχυση 
ενός φορέα, το ύψος του επιλέξιμου κόστους και της οι¬ 
κονομικής ενίσχυσης που θα εγκριθεί για κάθε αίτηση θα 
καθορίζονται με απόφαση του Υπουργού Αγροτικής Ανά¬ 
πτυξης και Τροφίμων μετά από εισήγηση της Δ/νσης 
Κ.Α.Φ.Ε. του Υπουργείου Αγροτικής Ανάπτυξης και Τρο¬ 
φίμων. 

Η εισήγηση πραγματοποιείται αφού η Δ/νση Κ.Α.Φ.Ε. 
εκτιμήσει διάφορους παράγοντες όπως η ιδιαιτερότητα 
της περιοχής που καλύπτει, η δυναμικότητα των καταφυ¬ 
γίων και ο αριθμός των εξυπηρετούμενων Δήμων, ο αριθ¬ 
μός των αδέσποτων σκύλων και τα προβλήματα που δη¬ 
μιουργούν, ο αριθμός των αιτήσεων ανά νομό, ο συνολι¬ 
κός αριθμός των αιτήσεων, η τυχόν προύπάρχουσα 
υποδομή ή δραστηριοποίηση και εμπειρία του συμβαλλό¬ 
μενου φορέα στην αντιμετώπιση των αδέσποτων ζώων , 
κ.λπ. 

στ)Η Δ/νση Κ.Α.Φ.Ε. ενημερώνει κάθε ενδιαφερόμενο 
φορέα για το ύψος της οικονομικής ενίσχυσης που προτί- 
θεται νατού εγκρίνει. Ο φορέας αποστέλλει δήλωση απο¬ 
δοχής ή μη της ένταξής του με την προτεινόμενη οικονο¬ 
μική ενίσχυση μέσα σε δεκαπέντε (15) μέρες από την πα¬ 
ραλαβή της ειδοποίησης. 

Άρθρο 5 

Δικαιολογητικά που υποβάλλονται 
για την πληρωμή της Οικονομικής 
Ενίσχυσης των Δικαιούχων 

1. Αίτηση πληρωμής της οικονομικής ενίσχυσης για κά¬ 
θε δόση, όπου θα αναφέρονται τα συνημμένα δικαιολο- 
γητικά και ο δικαιούχος φορέας θα δηλώνει ότι έλαβε 
γνώση των όρων και προϋποθέσεων του προγράμματος 
και των συνεπειών από τη μη τήρησή τους. 

2. Νόμιμα εξοφλημένα παραστατικά δαπανών, όπως και 
παραστατικά δαπανών από επιτηδευματίες οι οποίοι έχουν 
αναλάβει εκτέλεση εργασιών, παροχή υπηρεσιών κ.α. 
προς ΟΤΑ και Συνδέσμους. Αυτά τα παραστατικά είναι: 

- Για υπηρεσίες τιμολόγιο παροχής υπηρεσιών 

1. Για κατασκευές γενικώς αγορά υλικών και για πόσης φύ- 
σεως επιλέξιμες δαπάνες απαιτείται τιμολόγιο - δελτίο απο¬ 
στολής, φορτωτική και λοιπά παραστατικά που εκδίδονται 
σε επιτηδευματίες, όπως αυτά προβλέπονται από τον ΚΒΣ 
για κάθε πρόσωπο που συναλλάσσεται με το δικαιούχο. 

Όλα τα παραστατικά που υποβάλλονται από τους δικαι¬ 
ούχους φορείς θα πρέπει να είναι πρωτότυπα εκτός από 
την περίπτωση δικαιούχων φορέων που υποχρεούνται 
από τον ΚΒΣ να τηρούν τα πρωτότυπα στο αρχείο τους. 
Σε αυτή την περίπτωση θα προσκομίζονται τα πρωτότυπα 
παραστατικά μαζί με φωτοαντίγραφα. Η Δ/νση Κτηνιατρι¬ 
κής θα θεωρείτο φωτοαντίγραφο ως ακριβές φωτοαντί¬ 
γραφο από το πρωτότυπο και θα θεωρεί τόσο το αντίγρα¬ 
φο όσο και το πρωτότυπο με την ένδειξη (κατά προτίμηση 
με σφραγίδα) «ΕΠΙΔΟΤΗΘΗΚΕ ΣΥΜΦΩΝΑ ΜΕ ΤΗΝ πα¬ 
ρούσα κοινή υπουργική απόφαση». Η Υπηρεσία θα κρα- 
τάει το αντίγραφο και το πρωτότυπο θα παραμένει στο 
αρχείο του δικαιούχου. Η παραπάνω ένδειξη θα υπάρχει 
και στα πρωτότυπα που τηρούνται στην Υπηρεσία. 

3. Πρακτικό της τριμελούς επιτροπής της Απόφασης, 
στο οποίο πιστοποιείται η καλή εκτέλεση του έργου, ανά 
στάδιο και κατά περίπτωση. 

4. Υπεύθυνη δήλωση του ν. 1599/1986, στην οποία ο δι¬ 
καιούχος θα δηλώνει: 

- ότι η συγκεκριμένη δραστηριότητα που απαιτείται για 
οικονομική ενίσχυση δεν έχει ενταχθεί σε άλλο εθνικό ή 
κοινοτικό πρόγραμμα χρηματοδότησης 

- ότι ο δικαιούχος θα διατηρήσει το αντικείμενο της 
επένδυσης τουλάχιστον για 10 έτη από το έτος κατα¬ 
σκευής του ή έναρξης του προγράμματος 

- ότι θα αποδέχεται οποιοδήποτε έλεγχο από κάθε αρ¬ 
μόδια αρχή 


- ότι ανήκει ή δεν ανήκει στο κανονικό ή τεκμαρτό καθε¬ 
στώς Φ.Π.Α. και αν το ποσό του Φ.Π.Α. συμψηφίζεται ή 
πρόκειται να ζητηθεί η επιστροφή του από το Δημόσιο. Τα 
ανωτέρω δηλούμενα σχετικά με το καθεστώς Φ.Π.Α. του 
δικαιούχου και αν δικαιούται συμψηφισμό ή επιστροφή, η 
Υπηρεσία θα τα ελέγχει από τις τοπικές Δ.Ο.Υ. 

Τα δικαιολογητικά ένταξης και πληρωμής των δικαιού¬ 
χων θα τίθενται σε ατομικούς φακέλους, όπου θα υπάρχει 
και κατάσταση παραστατικών, από τα οποία θα προκύπτει 
το ύψος της κάθε πληρωμής. 

Άρθρο 6 

Πιστώσεις - Τρόπος Πληρωμής 

1. Η δαπάνη που προκαλείται 1.800.000,00 ευρώ θα κα¬ 
λυφθεί από τις εγγεγραμμένες πιστώσεις Φ29/110 ΚΑΕ 
2111 οικονομικού έτους 2005, με ισόποση μεταφορά στον 
Ε Φ 07/120 Γενική Γραμματεία Τοπικής Αυτοδιοίκησης 
ΚΑΕ 2229 «Επιχορήγηση σε ΟΤΑ για λοιπούς σκοπούς», 

2. α) Όταν οι δικαιούχοι συμπληρώσουντις προϋποθέσεις 
πληρωμής υποβάλλουν για το έργο που έχει εκτελεσθεί, τα 
απαιτούμενα δικαιολογητικά πληρωμής, στη Δ/νση Κτηνια¬ 
τρικής της Νομαρχιακής Αυτοδιοίκησης, μέχρι 31.10.2005. 

β) Η αρμόδια Δ/νση Κτηνιατρικής της Νομαρχιακής Αυ¬ 
τοδιοίκησης συντάσσει έκθεση έγκρισης χρηματοδότη¬ 
σης, αφού εξετάσει τα υποβαλλόμενα δικαιολογητικά 
πληρωμής και λάβει υπόψη την εισήγηση της Επιτροπής 
αξιολόγησης των αιτημάτων, του άρθρου 5 της παρού¬ 
σας Απόφασης. Στην έκθεση αυτή αναφέρεται το ποσό 
της χρηματοδότησης που δικαιούται ο φορέας, το οποίο 
ανταποκρίνεται στο σύνολο της δαπάνης που έχει πραγ¬ 
ματοποιήσει αυτός. 

γ) Η προαναφερόμενη έκθεση αποστέλλεται στην 
Δ/νση Κ. Α. Φ. Ε. τμήμα Α, του Υπουργείου Αγροτικής Ανά¬ 
πτυξης και Τροφίμων. 

δ) Με Απόφαση του Υπουργού Αγροτικής Ανάπτυξης 
και Τροφίμων και μετά από εισήγηση της Δ/νσης Κ.Α.Φ.Ε.. 
εγκρίνεταιτο βεβαιωμένο, νόμιμο ποσό πληρωμής που θα 
λάβει ο δικαιούχος. 

ε) Η Δ/νση Κ.Α.Φ.Ε. προβαίνει σε αίτημα χρηματοδότη¬ 
σης από την Δ/νση Οικονομικής, Τμήμα Π/Υ, που με την 
σειρά του ζητάει την μεταφορά πίστωσης από την 20η 
Δ/νση Π/Υ, του Γενικού Λογιστηρίου του Κράτους. 

στ) Το Γενικό Λογιστήριο του Κράτους εκδίδει Απόφα¬ 
ση Υπ. Οικονομικού για μεταφορά πίστωσης στον Ε.Φ 07- 
120 ΚΑΕ 2229. 

Η Απόφαση αυτή διαβιβάζεται στο Υπουργείο Εσωτερι¬ 
κών, Δημόσιας Διοίκησης και Αποκέντρωσης, το οποίο 
υποχρεούται να εκδόσει απόφαση χρηματοδότησης για 
ΟΤΑ και Συνδέσμους, υπογραμμένη από τον Υπουργό 
Εσωτερικών, Δημόσιας Διοίκησης και Αποκέντρωσης. 

Τα χρήματα εκταμιεύονται από τους δικαιούχους, Δή¬ 
μους, Κοινότητες, Διαδημοτικά κέντρα, μέσω Ταμείου 
Παρακαταθηκών και Δανείων. 

Άρθρο 7 

Γ ενικές Διατάξεις 

1. Τα ανωτέρω ποσά ενίσχυσης που ορίζονται με την 
παρούσα Απόφαση μπορούν να μειωθούν κατά περίπτω¬ 
ση με Κοινή απόφαση των Υπουργών Οικονομίας και Οι¬ 
κονομικών, Εσωτερικών, Δημόσιας Διοίκησης και Αποκέ¬ 
ντρωσης και Αγροτικής Ανάπτυξης και Τ ροφίμων, εφόσον 
οι πιστώσεις που εγκρίθηκαν δεν φθάνουν για να ενισχυ- 
θούν οι δικαιούχοι. 

2. Για την καταβολή των ενισχύσεων που αναφέρονται 
στην παρούσα Απόφαση είναι απαραίτητη η συνεργασία 
των ενδιαφερομένων με τις αρμόδιες περιφερειακές 
Δ/νσεις Κτηνιατρικής πριν να πραγματοποιήσουν τις ενι- 
σχυόμενες δραστηριότητες και εξασφάλιση της σχετικής 
έγκρισης απότηνΔ/νση Κ. Α. Φ. Ε. του Υπουργείου Αγρο¬ 
τικής Ανάπτυξης και Τροφίμων, εκτός αν ορίζεται διαφο¬ 
ρετικά από την παρούσα. 

3. Φυσικά ή νομικά πρόσωπα που ενισχύονται με την πα¬ 
ρούσα Απόφαση και που χαρακτηρίζονται από τις κτηνια¬ 
τρικές Υπηρεσίες ως μη συνεργάσιμα, ή δεν τηρούν τις 
απαιτήσεις της σχετικής νομοθεσίας, αποκλείονται των 
ενισχύσεων που χορηγούνται από το Υπουργείο Αγροτι¬ 
κής Ανάπτυξης και Τροφίμων. 

4. Η Απόφαση αυτή ισχύει από την 1.1.2005 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 2005 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Θ. ΝΑΚΟΣ Π. ΔΟΥΚΑΣ 

ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Ε. ΜΠΑΣΙΑΚΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην υπ’ αριθμ. 85/18.7.2005 απόφαση του Νομαρχια¬ 
κού Συμβουλίου Αιτωλ/νίας, που δημοσιεύθηκε στο ΦΕΚ 
1109/Β/5.8.2005 και αφορά «Ψήφιση τροποποίησης 
Οργανισμού Εσωτερικής Υπηρεσίας της Νομαρχιακής 
Αυτοδιοίκησης Αιτωλοακαρνανίας», στο άρθρο 102 με 
τίτλο «Θέσεις προσωπικού με σχέση εργασίας Ιδιωτικού 
Δικαίου αορίστου χρόνου που ήδη υπηρετεί ή που πρό¬ 
κειται να μεταταγεί με την ίδια σχέση εργασίας», στην 4η 
και στην τελευταία σειρά τίθεται αντί του εσφαλμένου: 


Προσωπικού Καθαριότητας (Υ.Ε.) 

26 

ΔΕ Χοροδιδασκάλων 

1 

το ορθό: 


Προσωπικού Καθαριότητας (Υ.Ε.) 

11 

Προσωπικού Καθαριότητας (Υ.Ε.) 


Μερικής Απασχόλησης 

15 

ΔΕ Χοροδιδασκάλων 


Μερικής Απασχόλησης 

1 


(Από τη Νομ. Αυτοδιοίκηση Αιτωλ/νίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




